18. ΑΠΟΦΑΣΗ ΥΠΟΥΡΓΟΥ ΚΟΙΝΩΝ. ΥΠΗΡΕΣΙΩΝ Αριθ. Α3/3486 της 9 Απρ./22 Μαΐου  1979 (ΦΕΚ Β' 497) Περί καθορισμού των καταβαλλομένων από τον Ο.Γ.Α. νοσηλίων σε Ιδρύματα Απροσαρμόστων Παίδων, καθώς και σε ειδικές Σχολές Κωφαλάλων-Τυφλών και Οίκους Τυφλών. Έχοντας υπόψη: α)Τις διατάξεις του Νόμ. 4169/61. β)Τις διατάξεις του Ν.Δ. 1380/73. γ)Τις διατάξεις 59/20.7.78 και 21/23.2.79 αποφάσεις του Δ.Σ. του Ο.Γ.Α., αποφασίζουμε: 1.Καθορίζουμε το ενοποιημένο νοσήλιο, το οποίο θα καταβάλλει ο Ο.Γ.Α., στα Ιδρύματα Απροσαρμόστων Παιδιών, καθώς και στις ειδικές Σχολές Κωφαλάλων, Τυφλών και οίκου Τυφλών, ως κατωτέρω: α)Απροσαρμόστων Παιδιών: 1)για εσωτερικούς ασθενείς 260 δραχμές. 2)για εξωτερικούς ασθενείς 140 δραχμές. β.Ειδικές Σχολές Κωφαλάλων, Τυφλών και οίκους Τυφλών: 1)για εσωτερικούς ασθενείς 200 δραχμές. 2)για εξωτερικούς ασθενείς 120 δραχμές. 2.Η ισχύς της παρούσης αρχίζει από 1η Ιουλίου 1978, για τα Ιδρύματα Απροσαρμόστων Παιδιών και από 1 Σεπτ. 1978, για τις ειδικές Σχολές Κωφαλάλων και Οίκους Τυφλών. 3.Καταργείται από τότε που αρχίζει η ισχύς της παρούσης αποφάσεως, κάθε προγενέστερη απόφαση που ρύθμιζε διαφορετικά τα νοσήλια που καταβάλλει ο Ο.Γ.Α. στα πιο πάνω Ιδρύματα. 